REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

5. decembar 2017. godine

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na 27. sednici održanoj 5. decembra 2017. godine, razmotrio je dopis Zorana Simića, zaveden pod 03 Broj: 118-3805/17 od 4. decembra 2017. godine, kojim imenovani traži da Narodna skupština donese odluku o prestanku funkcije predsednika Privrednog suda u Leskovcu Zoranu Simiću, s obzirom da mu je Odlukom Visokog saveta sudstva prestala sudijska funkcija 1. decembra 2017. godine, na lični zahtev.

Odbor je utvrdio Predlog odluke o prestanku funkcije predsednika Privrednog suda u Leskovcu.

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine.

Za predstavnika predlagača određen je Petar Petrović, predsednik Odbora.

PREDSEDNIK

Petar Petrović

P R E D L O G

Na osnovu člana 74. stav 2. Zakona o sudijama ("Sl. glasnik RS", br. 116/08, 58/09 - odluka US, 104/09, 101/2010, 8/12 - odluka US, 121/2012, 124/12 - odluka US, 101/13, 111/14 - odluka US, 117/14, 40/15, 63/15 - odluka US, 106/15, 63/16 - odluka US i 47/17) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_\_ sednici \_\_\_\_\_\_\_\_\_\_\_\_\_\_\_\_\_\_\_

održanoj \_\_\_\_\_\_\_\_\_\_\_\_\_ 20\_\_. godine, donela je

O D L U K U

o prestanku funkcije predsednika Privrednog suda u Leskovcu

I

Zoranu Simiću, predsedniku Privrednog suda u Leskovcu, prestaje funkcija predsednika suda 1. decembra 2017. godine, na lični zahtev.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_\_\_\_\_\_

U Beogradu, \_\_\_\_\_\_\_\_\_\_\_\_ 2017. godine

NARODNA SKUPŠTINA REPUBLIKE SRBIJE

PREDSEDNIK

Maja Gojković

O b r a z l o ž e nj e

Članom 52. st. 1. i 2. Zakona o uređenju sudova („Službeni glasnik RS“, br. 116/08, 104/09, 101/10, 31/11 - dr. zakon, 78/11, 101/11, 101/13, 40/15 - dr. zakon) utvrđeno je da predsednik suda predstavlja sud, rukovodi sudskom upravom i odgovoran je za pravilan i blagovremen rad suda. Predsednik suda obezbeđuje zakonitost, red i tačnost u sudu, nalaže otklanjanje nepravilnosti i sprečava odugovlačenje u radu, određuje branioce po službenoj dužnosti po azbučnom redu sa liste advokata koje dostavlja advokatska komora, stara se o održavanju nezavisnosti sudija i ugledu suda i vrši druge poslove određene zakonom i Sudskim poslovnikom.

Članom 74. stav 1. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis), utvrđeno je da predsedniku suda prestaje ta funkcija zbog, između ostalog, na lični zahtev. Na osnovu stava 2. istog člana odluku o prestanku funkcije predsednika suda donosi Narodna skupština.

Zoran Simić, predsednik Privrednog suda u Leskovcu uputio je dopis Narodnoj skupštini, zaveden pod 03 Broj 118-3805/17 od 4. decembra 2017. godine, kojim je zatražio da Narodna skupština donese odluku o prestanku funkcije predsednika Privrednog suda u Leskovcu, čiji je on nosilac, s obzirom da je Visoki savet sudstva, 15. novembra 2017. godine doneo Odluku Broj: 119-00-1177/2017-01, kojom je Zoranu Simiću prestala sudijska funkcija 1. decembra 2017. godine, na lični zahtev.

Imajući u vidu navedeno, Odbor za pravosuđe, državnu upravu i loklanu samoupravu je na 27. sednici održanoj 5. decembra 2017. godine, utvrdio Predlog odluke kojom Zoranu Simiću, prestaje funkcija predsednika Privrednog suda u Leskovcu 1. decembra 2017. godine, na lični zahtev.

Razlozi za predlaganje hitnog postupka

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine. Ovo s obzirom na to da je Zoranu Simiću, Odlukom Visokog saveta sudstva, 1. decembra 2017. godine prestala sudijska funkcija, zbog čega je potrebno da Narodna skupština donošenjem predložene odluke stvori uslove da Visoki savet sudstva bez odlaganja predloži kandidate za izbor predsednika Privrednog suda u Leskovcu, u skladu sa članom 74. stav 3. Zakona o sudijama, čime bi se obezbedili uslovi za nesmetan rad ovog suda.